Title: Stedsans
Description: Statens Kunstfond fejrer i år sit 50 års jubilæum og udgiver i den forbindelse bogen 'Stedsans - 25 indgange til kunsten derude', der handler om kunsten i det offentlige rum gennem 25 udvalgte værker. Bogen er redigeret af kunsthistoriker og museumsinspektør Camilla Jalving og samler bidrag fra nogle af landets bedste kunstkritikere og -skribenter. 'Stedsans - 25 indgange til kunsten derude' handler om kunsten i det offentlige rum. Gennem de 25 værker giver den et indblik i de kunstneriske praksisser, der har været med til at forme kunsten i det offentlige rum fra stillestående skulpturer til interaktive installationer. Bogen stiller desuden skarpt på de diskussioner og faglige overvejelser, der knytter sig til kunsten i det offentlige rum: Hvilke kunstneriske og politiske grunde ligger der bag de ideer, der ender som skulpturer på byens pladser eller som udsmykninger på offentlige bygninger? Hvad kan kunsten, når den bevæger sig ud af museet? Og hvad betyder den for et givent sted?
Subjects: Danish Art, Public art, Public spaces